Efratas
Efratas (hebr. ‏אֶפְרָת‏‎), anksčiau Efrata (hebr. ‏אֶפְרָתָה‏‎) – Izraelio gyvenvietė Vakarų Krante, Judėjos kalnuose, 12 kilometrų į pietus nuo Jeruzalės, tarp Betliejaus ir Hebrono, 6,5 km į rytus nuo Žaliosios linijos, palestiniškoje Vakarų Kranto sienos pusėje. Gyvenvietė yra apie 960 m virš jūros lygio. Tarptautinė bendruomenė Izraelio gyvenvietes Vakarų Krante laiko neteisėtomis pagal tarptautinę teisę, tačiau Izraelio vyriausybė tai ginčija. Laikoma Guš Eciono regiono sostine. Efrate 2021 metais gyveno 11 804 gyventojai. Nuo 2008 m. lapkričio mėn. Efrato regioninės tarybos vadovas yra Odedas Revivis.